./data/stoa0275/stoa024/stoa0275.stoa024.opp-lat1.xml
Tertullian
Itaque uno eorum decusso reliquos undecim digrediens ad patrem post resurrectionem iussit ire etdocere nationes tinguendas in patrem et in filium et in spiritumsanctum  Statim igitur apostoli, quos haec appellatio missos interpretatur,assumpto per sortem duodecimo Matthia in locum Iudae ex auctoritate prophetiae, quae est in psalmo David, consecutipromissam vim spiritus sancti ad virtutes et eloquium, primo perIudaeam contestata fide in Iesum Christum et ecclesiis institutis,dehinc in orbem profecti eandem doctrinam eiusdem fidei nationibuspromulgaverunt  Et perinde ecclesias apud unamquamquecivitatem condiderunt, a quibus traducem fidei et semina doctrinaeceterae exinde ecclesiae mutuatae sunt et cottidie mutuantur,ut ecclesiae fiant  Ac per hoc et ipsae apostolicae deputabunturut suboles apostolicarum ecclesiarum  Omne genus adoriginem suam censeatur necesse est  Itaque tot ac tantae ecclesiaeuna est illa ab apostolis prima, ex qua omnes  Sic omnesprimae et omnes apostolicae, dum una omnes probant unitatecommunicatio pacis et appellatio fraternitatis et contesseratio hospitalitatis,quae iura non alia ratio regit quam eiusdem sacramentiuna traditio